L 14/378
EL
Επίσημη Εφημερίδα της Ευρωπαϊκής Ένωσης
16.1.2023
4.7.
Το σύστημα προειδοποίησης μπορεί να διακόπτεται προσωρινά από άλλα προειδοποιητικά σήματα που ενημερώνουν τον οδηγό για σημαντικά ζητήματα ασφάλειας.
4.8.
Μπορεί να υπάρχει σύστημα εξασθένησης των οπτικών ενδείξεων του συστήματος προειδοποίησης σε οχήματα που χρησιμοποιούνται από υπηρεσίες διάσωσης ή σε οχήματα που έχουν σχεδιαστεί και κατασκευαστεί για χρήση από τις ένοπλες δυνάμεις, την πολιτική άμυνα, την πυροσβεστική υπηρεσία και τις δυνάμεις τήρησης της δημόσιας τάξης.
4.9.
Οι λεπτομέρειες για τις διαδικασίες ενεργοποίησης και απενεργοποίησης του συστήματος προειδοποίησης του οδηγού ορίζονται στο προσάρτημα 2 του παρόντος παραρτήματος.
4.10.
Στο πλαίσιο της αίτησης για έγκριση τύπου βάσει του παρόντος κανονισμού, ο κατασκευαστής αποδεικνύει τη λειτουργία του συστήματος προειδοποίησης του οδηγού, όπως ορίζεται στο προσάρτημα 1 του παρόντος παραρτήματος.
5.
Σύστημα προτροπής του οδηγού
5.1.
Στο όχημα ενσωματώνεται σύστημα προτροπής του οδηγού δύο σταδίων που ξεκινά με μια ήπια προτροπή (περιορισμός απόδοσης), η οποία ακολουθείται από μια αυστηρή προτροπή (ουσιαστική διακοπή λειτουργίας του οχήματος).
5.2.
Η απαίτηση για την ύπαρξη συστήματος προτροπής του οδηγού δεν εφαρμόζεται σε κινητήρες ή οχήματα που χρησιμοποιούνται από τις υπηρεσίες διάσωσης ή σε κινητήρες ή οχήματα που έχουν σχεδιαστεί και κατασκευαστεί για χρήση από τις ένοπλες δυνάμεις, τις υπηρεσίες πολιτικής άμυνας, την πυροσβεστική και τις δυνάμεις τήρησης της δημόσιας τάξης.
Η μόνιμη απενεργοποίηση του συστήματος προτροπής του οδηγού είναι δυνατή μόνο από τον κατασκευαστή του κινητήρα ή του οχήματος.
5.3.
Σύστημα ήπιας προτροπής Το σύστημα ήπιας προτροπής μειώνει τη μέγιστη διαθέσιμη ροπή του κινητήρα σε όλο το εύρος στροφών κινητήρα κατά 25 % μεταξύ των στροφών ροπής αιχμής και του σημείου διακοπής του ρυθμιστή στροφών, όπως περιγράφεται στο προσάρτημα 3 του παρόντος παραρτήματος.
Η μέγιστη διαθέσιμη ροπή του κινητήρα κάτω από τις στροφές ροπής αιχμής του κινητήρα πριν από την επιβολή της μείωσης της ροπής δεν υπερβαίνει τη μειωμένη ροπή στις εν λόγω στροφές.
Το σύστημα ήπιας προτροπής ενεργοποιείται κατά την πρώτη ακινητοποίηση (2) του οχήματος μετά την εμφάνιση των συνθηκών που ορίζονται στα σημεία 6.3, 7.3, 8.5. και 9.4 παρακάτω.
5.4.
Σύστημα αυστηρής προτροπής Ο κατασκευαστής του οχήματος ή του κινητήρα ενσωματώνει ένα τουλάχιστον από τα συστήματα αυστηρής προτροπής που περιγράφονται στα σημεία 5.4.1.
έως 5.4.3, καθώς και το σύστημα «ορίου έγκαιρης διακοπής λειτουργίας» που περιγράφεται στο σημείο 5.4.4.
5.4.1.
Ένα σύστημα «διακοπής λειτουργίας κατόπιν επανεκκίνησης» περιορίζει το όριο ταχύτητας του οχήματος στα 20 km/h («κατάσταση λειτουργίας ερπυσμού») αφού η λειτουργία του κινητήρα έχει διακοπεί κατόπιν αιτήματος του οδηγού («κλειδί εκτός»).
5.4.2.
Ένα σύστημα «διακοπής λειτουργίας κατόπιν ανεφοδιασμού» περιορίζει την ταχύτητα του οχήματος στα 20 km/h («κατάσταση λειτουργίας ερπυσμού») αφού υπάρξει μετρήσιμη άνοδος της στάθμης της δεξαμενής καυσίμου, η οποία δεν υπερβαίνει το 10 % της χωρητικότητας της δεξαμενής καυσίμου και εγκρίνεται από την αρχή έγκρισης τύπου με βάση τις τεχνικές δυνατότητες του μετρητή στάθμης καυσίμου και μια δήλωση του κατασκευαστή.
5.4.3.
Ένα σύστημα «διακοπής λειτουργίας κατόπιν στάθμευσης» περιορίζει την ταχύτητα του οχήματος στα 20 km/h («κατάσταση λειτουργίας ερπυσμού») αφού το όχημα ακινητοποιηθεί για πάνω από μία ώρα.
(2) Ένα όχημα θεωρείται ακινητοποιημένο το αργότερο 1 λεπτό μετά τη μείωση της ταχύτητας του οχήματος σε μηδέν km/h.
Η ενεργοποίηση οποιασδήποτε διάταξης, όπως η πέδη στάθμευσης, το φρένο ρυμουλκούμενου ή το χειρόφρενο, δεν είναι απαραίτητη για να είναι ακινητοποιημένο.